कहा- AI ने जिंदगी को आसान बनाया, लेकिन ये इंसानों की जगह नहीं ले सकता
Narayan Murthy Infosys founder Narayan Murthy said Delhi is the most ‘undisciplined’ city, इंफोसिस के फाउंडर एन.आर. नारायण मूर्ति ने मंगलवार को कहा कि दिल्ली सबसे अनुशासनहीन शहर है। इसीलिए मैं यहां आने में असहज महसूस करता हूं।
इंफोसिस के फाउंडर एन.आर. नारायण मूर्ति ने मंगलवार को कहा कि दिल्ली सबसे अनुशासनहीन शहर है, लोग ट्रैफिक नियमों का पालन नहीं करते। इसीलिए मुझे यहां आने में असुविधा महसूस होती है। इस दौरान उन्होंने कहा कि आर्टिफिशियल इंटेलिजेंस (AI) आने से लोगों की जिंदगी आसान हो गई है, लेकिन यह कभी इंसानों की जगह नहीं ले सकता है।
हम अच्छी तरह से जानते हैं कि कंप्यूटर एक बच्चे के दिमाग की भी बराबरी नहीं कर सकते हैं। वे ऑल इंडिया मैनेजमेंट एसोसिएशन (AIMA) के स्थापना दिवस पर बोल रहे थे।
दिल्ली आने पर असुविधा होती है
मूर्ति ने कहा 'जनता को सामुदायिक संपत्ति का इस्तेमाल प्राइवेट प्रॉपर्टी से बेहतर ढंग से करना चाहिए। ऐसा कर सार्वजनिक शासन में झूठ और फरेब से बचा जा सकेगा। उन्होंने कहा कि दिल्ली आने पर मुझे बहुत असुविधा होती है क्योंकि इस शहर में अनुशासनहीनता सबसे ज्यादा है।
इसे आप उदाहरण से समझ सकते हैं। कल मैं एयरपोर्ट से आ रहा था, सिग्नल पर रेड लाइट होने के बावजूद कारें, बाइक और स्कूटर ट्रैफिक नियमों का उल्लंघन कर रहे थे। हम आगे बढ़ने के लिए अगर एक या दो मिनट का इंतजार तक नहीं कर सकते तो बताइए क्या ये लोग पैसा सामने होने पर रुकेंगे? बिलकुल नहीं।'
उन्होंने कहा कि देश को दयालु पूंजीवाद (कंपैशनेट कैपिटलिज्म) अपनाने की जरूरत है। साथ ही मूर्ति ने कॉरपोरेट जगत में सही मूल्यों के विकास पर भी जोर दिया।
इंसानों की जगह नहीं ले सकती है आर्टिफिशियल इंटेलिजेंस
नारायण मूर्ति ने कहा कि आर्टिफिशियल इंटेलिजेंस (AI) के आने से हमारी जिंदगी आसान हुई है। मेरा मानना है कि यह टेक्नोलॉजी कभी इंसानों की जगह नहीं ले सकती। इंसान ऐसा होने ही नहीं देंगे क्योंकि उनके पास दिमाग की ताकत है। हम जानते हैं कि कंप्यूटर एक बच्चे के दिमाग की बराबरी भी नहीं कर सकते हैं। इस पर कई बार प्रयोग भी हो चुके हैं।
इंफोसिस और नारायण मूर्ति से जुड़ी अन्य खबरें भी पढ़ें...
इंफोसिस 10 हजार रुपए से शुरू हुई आज 8 लाख करोड़ रुपए की, ब्रिटिश महारानी से भी अमीर है मूर्ति की बेटी
इंफोसिस देश की दूसरी सबसे सफल आईटी कंपनी है। फ्रेशर्स को काम देने के लिए मशहूर इस कंपनी ने 2021 में 61,000 लोगों को काम दिया था। इंफोसिस की वेबसाइट के अनुसार 10 हजार रुपए से शुरु हुई कंपनी आज लगभग 8 लाख करोड़ के मार्केट कैप के साथ फाइनेंनशियल ईयर 2022 में 100 करोड़ रुपए से ज्यादा का रेवेन्यू जनरेट किया था। पढ़ें पूरी खबर...